**V. BEFOGADÓ BUDAPEST**

**Kispályás Focikupa**

/versenykiírás/

1. **A Kupa szervezője és rendezője**

* A kupát a Budapesti Sportszolgáltató Központ Nonprofit Kft (továbbiakban: BSK) írja ki, szervezi.

1. **A Kupa időpontja**

* 2025.05.10. szombat 10.00 -17.00 óra

1. **A Kupa célja**

* A sporton keresztüli társadalmi befogadás fontosságára való figyelemfelhívás.
* A hátrányos helyzetű társadalmi csoportokkal foglalkozó budapesti szervezetek összekapcsolása a közös sportélményen keresztül.
* A mozgás és a sportos életmód népszerűsítése.
* A Fair Play elv érvényre juttatása.

1. **A Kupa nevezési és részvételi feltételei**

* A kupába indulási (nevezési) jogával élő szervezet csapatának, ha nevezését elfogadták, részvételi kötelezettsége van.
* A kupára maximum 32 csapat nevezését tudjuk elfogadni.
* A kupában egy szervezet indokolt esetben több csapattal is részt vehet.
* A kupában való elindulásnak nincs nevezési költsége, díjmentes.

1. **A Kupa nevezési eljárása során betartandó határidők**

* A kupára szóló nevezési dokumentáció online kitöltésének határideje: 2025. május 04. (vasárnap) 24.00 óra
* A jelentkezési lap a következő linken érhető el: [ITT](https://bsk.sport.hu/labdarugo-kupa/)
* A jelentkezés elfogadásáról megerősítő e-mailt küldünk május 06. keddi napon a kapcsolattartó elektronikus címére.
* A menetrend kialakítása után küldjük a mérkőzések sorrendjét, a lebonyolítási formát és a versenyszabályokat.
* A program délelőtt 10.00 órakor kezdődik és legkésőbb 17.00 óráig véget ér.

1. **A Kupa lebonyolítása**

* A nevezők számának függvényében körmérkőzéses lebonyolítási forma, vagy több csoport körmérkőzései után helyosztó mérkőzések megrendezése.
* A mérkőzéseket előre felkért, hivatalos játékvezetők vezetik le.
* A mérkőzések időtartama a nevezések számának függvényében kerül kialakításra. Az egy vagy két játékrészből álló mérkőzések összjátékideje a 30 percet nem fogja meghaladni.

1. **A játékosok szerepeltetésére vonatkozó előírások**

* Egy csapat maximum 12 fő játékost nevezhet a kupa küzdelmeire, melyből egyszerre a pályán 5+1 fő kapus tartózkodhat.
* A kupán minden játékos saját felelősségére vesz részt.
* A verseny napján 16. életévüket betöltött személyek vehetnek részt játékosként a kupa küzdelmeiben.

1. **A Kupa díjazása**

* A győztes csapat valamint a különdíjazottak serleget kapnak, míg a dobogós csapatok érem díjazásban részesülnek (12-12-12 arany-, ezüst- és bronzérem).
* Eredménytől függetlenül minden résztvevőnek ebédidőben étkezést biztosítunk.

1. **Játéktér és felszerelés**

* A mérkőzéseknek a rendező BSK, Margitszigeti Atlétikai Centrum telephelyének 20x40 méteres műfüves palánkos vagy erre a célra kialakított füves pályája ad otthon.

**A szervezőbizottság**

Budapest, 2025. március 14.